ธปท.ชี้กฎหมายจัดการเงินฝากต้องคำนึงถึงสิทธิผู้ฝาก
ธปท.เผยกฎหมายจัดการเงินฝากไม่เคลื่อนไหว 10 ปีทำกันเป็นปกติในหลายประเทศ แต่ต้องคำนึงถึงสิทธิผู้ฝาก
1 พ.ย. 2560

ธปท.เผยกฎหมายจัดการเงินฝากไม่เคลื่อนไหว 10 ปีทำกันเป็นปกติในหลายประเทศ แต่ต้องคำนึงถึงสิทธิผู้ฝาก นายรณดล นุ่มนนท์ ผู้ช่วยผู้ว่าการ สายกำกับสถาบันการเงิน ธนาคารแห่งประเทศไทย (ธปท.) เปิดเผยว่า แนวคิดการโอนบัญชีเงินฝากที่ไม่เคลื่อนไหวเกิน 10 ปีไปที่กรมบัญชีกลางของกระทรวงการคลัง เพื่อดูแลให้ผู้ฝาก ไม่ต้องเสียค่ารักษาบัญชี นั้น เป็นแนวคิดที่ดำเนินการในหลายประเทศเพื่อลดภาระผู้ฝากและบริหารทรัพยากรให้เกิดประโยชน์ โดยร่าง กม.ฉบับนี้ปัจจุบันยังอยู่ในขั้นตอนการรับฟังความเห็นจากผู้ที่เกี่ยวข้องอย่างไรก็ตาม ในการดำเนินการเรื่องนี้ธนาคารที่เกี่ยวข้องต้องคำนึงถึงสิทธิของผู้ฝากเป็นสำคัญทั้งนี้ จำนวนบัญชีและมูลค่าของเงินฝากที่เข้าคุณสมบัติข้างต้น จะได้มีการรวบรวมจากสถาบันการเงินต่อไป เมื่อร่าง กม.มีความชัดเจนมากขึ้น โดยเฉพาะประเด็นเรื่องประเภทบัญชีที่จะให้นับรวมอยู่ในข่ายของกฎหมายรายงานข่าว ระบุว่า เงินทีไม่มีการเคลื่อนไหวเกิน 10 ปี และมียอดบัญชีเกิน 2,000 บาทขึ้นไปซึ่งธนาคารไม่สามารถหักค่ารักษาบัญชีเดือนละประมาณ 50 บาทไปจนเงินหมดและปิดบัญชีได้นั้น มีวงเงินรวมกันเป็นหลักหมื่นล้านบาท หากภาครัฐจะนำเงินส่วนที่เจ้าของไม่มาติดต่อจริงๆไปใช้เประโยชน์ก็น่าจะส่งผลดีต่อเศรษฐกิจภาพีวม แต่การจะยึดเงินก้อนนี้เข้ารัฐควรมีหลักเกณฑ์การาบค้นหาเจ้าของหรือทาญาติที่ชัดเจนก่อน ซึ่งเรื่องเหล่านี้คงมีการกำหนดในกฎหมายต่อไป